hippocrates-et-corpus-hippocraticum.de-mulierum-affectibus-iiii 1.80
80 . Κλυσμὸς , ἢν χολώδης ᾖ · ἐλατηρίου ὅσον δύο πόσιας ὕδατι διεὶς , ἐπιχέαι ἔλαιον ναρκίσσινον , καὶ κλύζειν χλιερῷ . Ἢ κολοκυνθίδας ἀγρίας δύο ἀποβρέξας ἐν οἰνογάλακτι ἑφθῷ ὅσον τέσσαρας κοτύλας , μίαν ἀπηθέειν , καὶ ξυμμίσγειν ἔλαιον ναρκίσσινον , καὶ κλύζειν . Ἄλλος κλυσμὸς , χολώδης καὶ φλεγματώδης · σικύης ἐντεριώνης ὅσον παλαιστὴν ἑψήσας ἐν ὕδατι ποτῷ τέσσαρσι κοτύλῃσι , καὶ μέλι μίξας καὶ ἔλαιον ἄνθινον , κλύζειν . Φλέγμα καὶ χολὴν καθαῖρον · κόκκους κνιδίους ἑξήκοντα , μέλι τε καὶ ἔλαιον ἄνθινον μίξας , κλύζειν ἐν ὕδατι . Ἢ κνῆστρον ἑψήσας ἐν ὕδατι ποτῷ ἐν πέντε κοτύλῃσιν , ἀποχέας δύο κοτύλας , ξυμμίξαι μέλι καὶ ἐλαιον ἄνθινον σὺν ναρκισσίνῳ , καὶ κλύσαι . Κλυσμοὶ καθαρτήριοι · ὄλυνθοι χειμερινοὶ καυθέντες , καὶ βραχέντες ἐν ὕδατι · ἀποχέαι δὲ τὸ ὕδωρ , καὶ ἔλαιον ξυμμίσγειν , καὶ κλύζειν , καὶ μετακλύζειν σιδίοισι , κικίδι , λωτοῦ πρίσμασιν , ἐν οἴνῳ δὲ μέλανι χρὴ ἑψεῖν . Ἢ τρύγα καίων χρῆσθαι σὺν ὕδατι , μετακλύζειν δὲ τοῖσι τῆς μυρσίνης φύλλοισι καὶ ῥόῳ τῇ βυρσοδεψικῇ , ἑψεῖν δὲ οἴνῳ μέλανι εὐώδει · μετακλύζειν δὲ καὶ σχοίνου φύλλα καὶ ὑπερικὸν καὶ ἐλελίσφακον ἑψήσαντα σὺν οἴνῳ μέλανι εὐώδει , ἢ κράμβης ὕδατι , κἀν τῷδε ἑψεῖν λινοζωστιν , νίτρου ἐρυθροῦ ὀλίγον , καὶ κλύζειν . Ἐλατηρίου ὅσον πόσις , ξὺν ναρκισσίνῳ ἐλαίῳ , ἢ ἀνθίνῳ , καὶ κλύσαι χλιαρῷ . Ἢν δὲ χολώδης ᾖ , κολοκυνθίδας δύο ἀποβρέξαι ἐν γάλακτι ὀνείῳ ἑφθῷ ὅσον τέσσαρσι κοτύλῃσι , καὶ ἀπηθήσαντα κλύσαι , ξυμμῖξαι δὲ ἔλαιον ναρκίσσινον ἢ ἄνθινον . Ἢ τὸ διὰ τῆς σικύης · τῆς ἐντεριώνης ὅσον παλαιστὴν ἑψεῖν ἐν ὕδατι ποτῷ τέσσαρσι κοτύλῃσι , καὶ μέλι παραχέαι , καὶ ἔλαιον ἄνθινον · οὗτος ὁ κλυσμὸς φλεγματώδει καὶ χολώδει ξυμφέρει . Κλύσμα ἕλκον φλέγμα · κόκκον τρίβειν καὶ τοῦ μανδραγόρου ξὺν ὕδατι .
Lemmas: 80 . κλυσμός , ἐάν χολώδης εἰμί · ἐλατήριος ὅσος δύο πόσις ὕδωρ διΐημι , ἐπιχέω ἔλαιον ναρκίσσινος , καί κλύζω χλιερός . ἤ κολοκυνθίς ἄγριος δύο ἀποβρέχω ἐν οἰνογάλα ἑφθός ὅσος τέσσαρες κοτύλη , εἷς ἀπηθέω , καί συμμείγνυμι ἔλαιον ναρκίσσινος , καί κλύζω . ἄλλος κλυσμός , χολώδης καί φλεγματώδης · σικύα ἐντεριώνη ὅσος παλαιστής ἑψέω ἐν ὕδωρ ποτός τέσσαρες κοτύλη , καί μέλι μείγνυμι καί ἔλαιον ἀνθινός , κλύζω . φλέγμα καί χολή καθαίρω · κόκκος κνίδιος ἑξήκοντα , μέλι τε καί ἔλαιον ἀνθινός μείγνυμι , κλύζω ἐν ὕδωρ . ἤ κνῆστρον ἑψέω ἐν ὕδωρ ποτός ἐν πέντε κοτύλη , ἀποχέω δύο κοτύλη , συμμείγνυμι μέλι καί ἔλαιον ἀνθινός σύν ναρκίσσινος , καί κλύζω . κλυσμός καθαρτήριος · ὄλονθος χειμερινός καίω , καί βράχω ἐν ὕδωρ · ἀποχέω δέ ὁ ὕδωρ , καί ἔλαιον συμμείγνυμι , καί κλύζω , καί μετακλύζω σίδιον , κικίς , λωτός πρίσμα , ἐν οἶνος δέ μέλας χρή ἑψέω . ἤ τρύξ καίω χράω σύν ὕδωρ , μετακλύζω δέ ὁ ὁ μυρσίνη φύλλον καί ῥόος ὁ βυρσοδεψικός , ἑψέω δέ οἶνος μέλας εὐώδης · μετακλύζω δέ καί σχοῖνος φύλλον καί ὑπερικόν καί ἐλελίσφακος ἑψέω σύν οἶνος μέλας εὐώδης , ἤ κράμβη ὕδωρ , ἐν ὅδε ἑψέω λινοζωστις , νίτρον ἐρυθρός ὀλίγος , καί κλύζω . ἐλατήριος ὅσος πόσις , σύν ναρκίσσινος ἔλαιον , ἤ ἄνθινος , καί κλύζω χλιαρός . ἐάν δέ χολώδης εἰμί , κολοκυνθίς δύο ἀποβρέχω ἐν γάλα ὀνεῖον ἑφθός ὅσος τέσσαρες κοτύλη , καί ἀπηθέω κλύζω , συμμείγνυμι δέ ἔλαιον ναρκίσσινος ἤ ἀνθινός . ἤ ὁ διά ὁ σικύα · ὁ ἐντεριώνη ὅσος παλαιστής ἑψέω ἐν ὕδωρ ποτός τέσσαρες κοτύλη , καί μέλι παραχέω , καί ἔλαιον ἀνθινός · οὗτος ὁ κλυσμός φλεγματώδης καί χολώδης συμφέρω . κλύσμα ἕλκω φλέγμα · κόκκος τρίβω καί ὁ μανδραγόρας σύν ὕδωρ .